ming030890/wiki-yue-high-quality huggingface dataset:
鹹味

鹹味嘅嘢食：左上係粵菜特色嘅鹹魚；右上係豉油撈飯；左下係煙肉；右下係炸薯條。
鹹味（粵拼：haam4 mei6），減筆咸味，係人類味覺可以感受得到嘅一種味道，傾向會為人帶嚟快感。人同好多其他動物嘅脷上面有味蕾，味蕾接觸到食鹽—主要化學成份係氯化鈉（NaCl）—嗰陣隻動物就會感知到鹹味。

語文相關
喺廿一世紀初嘅中文當中，鹹呢隻漢字好多時會減筆寫做咸，噉做只不過係為咗方便速寫，咸呢隻字本身係解全部，通通，所有噉嘅意思，例如老少咸宜噉。
廿一世紀初嘅粵語入邊有鹹濕（粵拼：haam4 sap1）呢隻形容詞，形容一樣嘢有色情成份。呢隻形容詞好多時都會簡化做鹹，例句：
「佢喺度睇埋晒啲鹹濕書。」
「佢喺度睇埋晒啲鹹書。」
兩句意思上一樣。
Info：鹽味？鹹味？
有好多語言會將鹽同鹹味分做兩隻唔同嘅字詞，例如


又有好多語言會將鹹呢種味道稱為鹽味：例如日本話就係叫呢種味道做 shio mi 嘅，當中 shio 用平假名寫係しお而用漢字寫就係塩—正正就係日本話鹽噉解，所以 shio mi 字面解就係鹽味；而鹹味喺英文入邊就係叫 salty 嘅—呢隻形容詞由 salt（鹽噉解）同 -y 呢段詞尾組成，成隻字就噉字面解係似鹽嘅噉嘅意思。

鹹味物質
内文：氯化鈉同食鹽
睇埋：味蕾、犒賞系統同離子門
鹹味物質當中最出名嘅要數食鹽。食鹽主要嘅成份係氯化鈉（NaCl）。
鹵水鵝

鹵水鵝係潮州鹵味嘅一種，即係用鹵水整嘅鵝，通常都會用獅頭鵝，貪佢多肉、脂肪少、鵝味濃。鹵水鵝肉可以起成鵝片，其他會用鹵水整嘅鵝部位包括鵝掌、鵝翼、鵝肝。
除咗鵝之外，部份商家會用鴨代替，即係鹵水鴨。
鹹水

鹹水（英文：saltwater）係指含鹽量大嘅水，相對於淡水同鹹淡水，佔咗海水嘅絕大部份。因為鹹水鹽多，入口極鹹，所以就有咗個噉嘅名。喺科學上，鹹水定義係鹽嘅濃度高過 3.5% 嘅水－每 1 公升嘅鹹水就有超過 35 克咁多嘅鹽喺裏面，而淡水定義係「鹽濃度少過 0.5% 嘅水」。
鹹水草係一種繩，係鹹水植物，用嚟包鹹肉粽。

其它意思
鹹水係出去外國，有話「浸鹹水」。
鹹書

鹹書（成人刊物），即係鹹濕書，減筆咸書，係講鹹濕嘢（成人內容)嘅書，用來挑起性欲。鹹書可以相冊，或者漫畫，或者圖冊，或者係繪型繪聲嘅文字。
喺香港，比較出名嘅鹹書有「龍虎豹」、「男子漢」、「香港97」、「豪情」、「花花公子」、「閣樓」等等。另外，有尐報攤或者成人書店可能有來自外地（例如美國、日本）嘅鹹書，或者有關SM、人妻/熟女、野外露出、偷拍、同性戀等等取材比較「非主流」嘅鹹書。大部份嘅鹹書喺香港都可以公開買賣，但由於法例關係，香港市面賣嘅鹹書都要包喺一個膠套入面，俗稱「入袋」。
喺錄影帶年代，鹹書同鹹片各有自己嘅市場，好少可會撈過界。但隨住VCD、DVD等光碟面世，有尐鹹書開始隨書附送有色情內容嘅光碟（鹹碟）。
由於互聯網嘅流行，眾多鹹書都要面對色情網站（鹹網）嘅競爭，有部份鹹書出版商結業或者兼營鹹網。
Saying

Saying（粵拼：sei1 jing4）係指一隻語言入面一啲短得嚟又慣咗用嘅語句，例如諺語就係 sei1 jing4 嘅一種。
Saze

Saze係法國嘅一個市鎮，位置喺奧斯坦尼大區嘅加爾。
Sazeret

Sazeret係法國嘅一個市鎮，位置喺阿列。
Scania K114

Scania K114係瑞典Scania出嘅一系列後置引擎巴士。
K114有一副Scania嘅11升引擎打直擺喺車尾，符合歐盟二型或歐盟三型廢氣排放標準。佢可以整成客車K114EB或者市際車K114IB。
Scania K114已經俾Scania K-series取代。
維基同享有多媒體嘅嘢：Scania K114
中大學生報情色版事件

中大學生報情色版事件係指香港中文大學學生會屬下嘅《中大學生報》，喺2007年5月因為「情色版」嘅內容被報紙報導而引起嘅一連串事件。事件嘅爭議主要同學生點睇性呢件事、中大校方嘅處理手法、出版自由、言論自由等議題有關。呢單嘢除咗影響後續嘅人點寫《中大學生報》之外，亦影響咗之後香港互聯網嘅文化同報章點進行自我審查，並誘使香港特區政府檢討返《淫褻及不雅物品管制條例》。
香港喺1987年開始就立咗條《淫褻及不雅物品管制條例》，規管「內容屬於或含有淫褻或不雅成份（包括暴力、腐化或可厭嘅成份）嘅物品」，並規定要罰犯咗呢條條例嘅人。到咗2007年5月6號，中大神學院嘅兩個學生黃達威同埋馮子釗就住《中大學生報》情色版嘅內容向各大報章報串，於是第二日就有三份報章喺度駡《中大學生報》嘅內容唔道德同太過露骨，並借機駡埋大學嘅道德教育做得唔好。5月8號各大媒體都開始聚焦喺呢單嘢上面，視線則轉放咗響2007年2月號嘅一篇問卷上，因為佢有部分問題關於亂倫同埋人獸交，觸及到社會對性嘅禁忌。於是嗰啲內容通晒天之後就備受社會爭議，影視及娛樂事務管理處為此收到唔少人嘅投訴。校方喺5月10號搞咗個有關呢件事嘅裁決小組；而《中大學生報》嘅編委則因為校方唔理佢哋嘅要求，而決定同個小組割蓆。
就喺同日，《中大學生報》編委為此搞咗場論壇同公眾解釋，順便回應埋觀眾嘅問題。喺論壇臨尾個陣校方就向編委發警告信，響信入面叫佢哋唔好再寫《中大學生報》，但5月份嘅《中大學生報》只係延遲些少出版。另外嗰日《中大學生報》亦被送咗去淫褻及不雅物品審裁處（下面會簡稱佢為淫審處）做評審，1-2日後就初步評佢為「不雅」。呢個時候社會始出現認為《中大學生報》冇錯嘅聲音。佢哋認為淫審處或校方係處理呢單野時嘅手法有違學術自由或出版自由。但社會上都有一批反對《中大學生報》嘅聲音，反方認為《中大學生報》一啲都唔道德同低俗。之後編委再喺旺角西洋菜街搞第二場論壇，吸引咗約300名正反方人士到場，並在論壇上面就自身喺呢件事上嘅處理手段跪低，但最後都係堅持返問卷嘅理念同宗旨冇錯。除咗噉之外，《中大學生報》編委亦先後出席討論呢單野嘅直播節目。
《中大學生報》2、3月號同網上版1、2月號響5月15號暫時評做「不雅」，這一消息令唔少網民發晒火，並以投訴返經典著作嘅方式還擊。《明報》亦都因引咗《中大學生報》情色版嘅內容係報內討論，而喺5月22號評咗做不雅。《中大學生報》編委響同校方傾完點跟進單野之後，向東區法院提出要覆核結果嘅要求。《明報》響暫評不雅後都提出咗該要求，相關聆訊響7月6號展開。之後由於《中大學生報》嘅代表律師話淫審處嘅審理方式有違法定要求嘅程序，而將案件轉交俾高等法院審理。高等法院喺下一年嘅10月21號判《中大學生報》同《明報》勝訴，收返個暫定評級，並且唔需要重新評級。中大校方亦響相討之後決定唔會對任何涉事人士進行處分，不過中大就響高等法院判咗單案後，仍拒收返已發出嘅警告信。

事件背景
《中大學生報》係一份主要以中大學生為其客群嘅刊物。佢響2006年12月加設咗情色版，內容有齊各種性議題，入面包咗性故事、性觀念調查、性信箱等內容。
香港喺1987年開始就立咗條《淫褻及不雅物品管制條例》，規管返「內容屬於或含有淫褻或不雅成份（包括暴力、腐化或可厭嘅成份）嘅物品」，而當中有關淫褻或不雅物品嘅裁定則由審裁委員小組（入面包咗一名裁判官同兩名或以上嘅審裁委員）基於「社會上普通人接受嘅道德禮敎標準」等因素而作出。首次裁定之後會為嗰份物品暫定一個類別，之後俾5天時間遞交者，睇佢要唔要求覆核。被評為不雅嘅物品唔可以發佈俾18歲以下嘅人，並響發佈俾18歲以上嘅人個陣受到一定限制；被評為淫褻嘅物品則唔可以發布俾任何人。而條法例寫明，唔理知唔知某物品係咪不雅都好，只要某人真係有向18歲以下嘅人發佈此類物品，即已經犯咗法。

報章報導
2007年5月6號，《星島日報》、《東方日報》、《明報》因收到中大神學院學生黃達威同馮子釗嘅報串，而響第二日嘅報章上狂駡《中大學生報》嘅內容唔道德同太過露骨，並借呢個位駡埋大學嘅道德教育做得唔好。不過中大代表會或《中大學生報》均冇係事前收到任何人嘅投訴。5月8號各大媒體都開始聚焦喺呢單野上面，視線則轉放咗響2007年2月號篇有關幻想同屋企人做愛同埋人獸交嘅問卷上。

爭議內容
《星島日報》等報章起初喺到駡情色版內嘅性故事同問卷問題，話當中寫有女人嘅性幻想嘅內容唔道德，此外又係到插問卷內嘅問題，話佢「露骨」。隨後嘅報章焦點轉放咗響2007年2月號嘅問卷問題上面。
2007年2月號嘅問卷包含咗14條有關性嘅問題，包括自慰時嘅性幻想、做愛時嘅感受。當中又以有關亂倫同人獸交嘅問題最為激起社會輿論，因呢啲內容觸及到社會對性嘅禁忌。佢問咗以下呢幾條問題：「你會唔會幻想過同阿爸阿媽兄弟姐妹做愛？（無論細個或而家都得！）」、（承上）「你有冇裝過佢地沖涼、換衫、自慰、做愛？」、「你最想同咩動物做愛？」，問卷結果就喺3月號上刊登。2月號嘅執行編輯吳嘉倫話，呢啲題目由「班編輯共同諗出來，希望借呢個問卷了解學生對邊類性問題最有興趣」，另外其都回應咗性信箱嘅回答冇咩學術權威可言嘅批評，話性唔一定得專業人士先可分析。
中大北門廣場

1924年，孫中山幫手將呢間學校做題字叫廣東大學，位置喺而家文明路嘅中山圖書館一帶，但孫中山喺1925年過生。1926年，學校正式改名做中山大學，但學校因科目發展得好多而搬到石牌一帶。喺日本仔殺到廣州嗰時，學校一度搬到韶關坪石一帶直到日本仔投降為止。1952年，由於全國高等院校調整，學校同嶺南大學合併而搬到河南。2000年底，廣州市人民政府喺中山大學北門一帶起咗個廣場嚟紀念孫中山嘅貢獻同中山大學嘅百年校史。
中大本土學社

中大本土學社（英文：CUHK Local Society），係香港中文大學一個本土派學社，喺2013年12月創立，皆因唔滿意當時香港中文大學學生會對香港新移民嚟香港攞綜援嘅立場而開。佢口號係「本土意識，紥根中大」。
隨住各大專院校學生對學聯喺雨傘革命嘅決策嚴重失當，同埋對學聯秘書處人選產生嘅代表性有質疑，唔少學生都醞釀出退聯嘅諗法，之後香港大學學生會率先提出咗退聯公投重成功。2015年2月18號，中大本土學社亦跟住策劃退聯公投，佢哋希望可以普選學聯秘書長。事實上，新一屆學聯秘書長已喺2015年3月22號選出，當選人羅冠聰(有「羅三七」嘅謔稱)僅以37票當選。
中大本土學社喺2015年3月再次回應退聯問題，同埋指出如果學聯持續未提出改革時間表，就會正式啟動退聯公投，佢哋喺3月3號就退聯公投事宜展開咗校內投票程序。佢哋亦已經開始喺中大收集聯署，尋求其他學生支持，不過佢哋嘅行動就畀以學聯派、以張秀賢為首嘅中大學生會阻撓。
中大

中大站：廣州地鐵8號綫嘅車站。

小行星
編號145534嘅小行星，係由台灣嘅國立中央大學命名，叫做中大星。

農作物
中大帽子頭（稻）、中大258（稻）、中大2419（麥）（又叫做南大2419），國立中央大學大陸時期培育嘅農作物。
中大同

中大同係南梁武帝蕭衍嘅年號，相當於公元546年到547年，前後總共1年。
中大學生報

《中大學生報》係香港中文大學嘅學生擔任編採作嘅刊物，由中大學生會屬下嘅中大學生報出版委員會（簡稱「報社」）出版。出版委員會受學生會代表會監察。報社現址係香港新界沙田香港中文大學范克廉樓307室。
《中大學生報》係一份期刊，而家通常每月出版，每次印八千份：「校園版」報導校園新聞同輯錄相關評論，主要版面包括社會、專題、生活、性別、情色、專欄同投稿。除咗喺中文大學派發之外，亦會送到其他大專院校同社區組織，畀人免費攞。報社或按情況需要，不時出版特刊、號外，或者發公開信。
《學生報》舊時唔釘裝，印刷成報紙一樣嘅大開型報章（broadsheet），當時報頭所示嘅著作名係「中大學生」。而家每月定期出版嘅《學生報》都釘裝成書，封面標明「中大學生報」，號外或特刊嘅報頭亦已統一為「中大學生報」。

報社架構
中大學生報出版委員會，有時或簡稱「報社」，係經過全體中文大學本科生投票而成立嘅學生組織，同學生會幹事會同中大校園電台擁有同等地位。根據中大學生會會章規定，中大學生報出版委員會分別由民選委員同委任委員組成。
因應參與報社嘅人數多寡，民選委員有8到12人。參選報社嘅內閣，成員必須包括嚟自各成員書院學生會嘅基本會員。報社以內閣形式，由全體會員經投票選出，負責組織出版委員會。
報社民選委員共有：
總編輯1人，為出版委員會最高負責人，係出版委員會主席，對外代表出版委員會；
副總編輯2人，負責協助總編輯處理一切事宜；
執行編輯2人，負責處理一切出版事宜；
秘書1人，負責處理一切秘書事宜；
財政1人，負責處理一切財政事宜；
資料主任1到5人，負責主持中大學生會資料中心同處理出版委員會一切資料事宜。
委任委員乃由民選委員推薦，須經代表會同意同委任。
報社任期為每年一任，由每年3月1號到翌年2月底止。

特色同爭議
中大學生報嘅言論同風格同香港主流傳媒大相逕庭，近年，佢哋掀起唔少軒然大波。

粗口字事件
《中大學生報》喺2004年9月號中刊登咗一篇題為《講普選？你講咩撚嘢呀──論普選理據，兼論代議政制》嘅文章，因為標題有粗口字眼，經幾份報章報導後，引起中大校園內外一連串反響。對此，學生報喺2004年11月發表咗《道德高地嘅虛妄》作出回應。

情色版事件
内文：中大學生報情色版事件
由2006年12月開始，《中大學生報》加插「情色版」，內容包括性信箱、性幻想、故事，介紹性電影同性書本；亦刊發問卷調查調查大學生嘅性態度。問卷十四條問題中，包括問讀者有冇試過幻想同父母或兄弟姊妹做愛（亂倫），同最想同乜嘢動物做愛（人獸交），引起部分人士不滿，同作出投訴。時任總編輯曾昭偉話，製作「情色版」係希望引起讀者探討性觀念，營造開闊討論性同慾望嘅空間。
由5月初開始嘅個幾禮拜，呢件事喺香港社會所引起嘅風波甚為深廣，由最初涉及到談性問題嘅態度，延伸到大係包括出版自由、言論自由、傳媒嘅社會責任、學術自主、教育制度、政府機關嘅審裁尺度、以到社會內各勢力嘅矛盾同宗教、政治角力；亦從校內異議，發展到涉及司法；從圈子糾紛，發展到公開論證，呢件事引發咗香港社會各界人士認真同嚴肅噉深思同討論有關嘅課題。
中外運航運

中外運航運有限公司（簡稱中外運航運或者中外航運，英文：Sinotrans Shipping Limited，港交所前編號：00368）係一間以中國大陸為基地嘅船務公司，主要業務係租賃乾散貨船同貨櫃船，同埋原油航運服務。

公司船隊
截至2017年12月31號，集團總控制運力達113艘船舶，其中自有運力合計51艘船舶，包括運載能力約為337萬載重噸嘅36艘乾散貨船（9艘好望角型乾散貨船、11艘巴拿馬型乾散貨船、12艘大靈便型乾散貨船同4艘小靈便型乾散貨船）同總運載能力為16,733個標準箱嘅14艘貨櫃船，船隊平均船齡6.2歲。

公司化
2007年11月中，中外運航運喺香港交易所招股上市，新股定價8.18港元，集資超過100億。因為招股價定價進取，撞正香港股市跌市，佢嘅股價喺上市後一直低過招股價。
2008年3月10號起，中外運航運成為恒生香港中資企業指數成份股，至2010年3月被剔除。
2018年9月27號，中外運航運公佈持股65.13%嘅大股東招商局集團建議透過協議安排方式將公司私有化，每股現金作價2.7緡，比停牌前收報溢價49.17%，涉資約莫33.74億，一眾持股多年嘅小股東冇仇報。
Vaux-sur-Aure

Vaux-sur-Aure係法國嘅一個市鎮，位置喺卡爾華多斯。
Vauxaillon

Vauxaillon係法國嘅一個市鎮，位置喺埃納。
Vauxbuin

Vauxbuin係法國嘅一個市鎮，位置喺埃納。
Vaychis

Vaychis係法國嘅一個市鎮，位置喺阿列日。
Vaylats

Vaylats係法國嘅一個市鎮，位置喺奧斯坦尼大區嘅洛特。
Vaux-sur-Mer

Vaux-sur-Mer係法國嘅一個市鎮，位置喺濱海沙藍特。
Vauxrezis

Vauxrezis係法國嘅一個市鎮，位置喺埃納。
Vaux-sur-Eure

Vaux-sur-Eure係法國嘅一個市鎮，位置喺厄爾。
Vaux-sur-Seulles

Vaux-sur-Seulles係法國嘅一個市鎮，位置喺卡爾華多斯。
Vauxtin

Vauxtin係法國嘅一個市鎮，位置喺埃納。
中餐廳第二季節目一覽

呢份一覽表列出《中餐廳》第二季冚唪唥嘅期數。呢季節目共12期，喺2018年7月20號首播，到10月5號播完。

中餐廳料理食譜同教學
麪包屑炒蝦B：首先將蝦解凍，然後依次加入蛋清、澱粉、生抽同料酒，撈勻後醃製15分鐘。之後將蝦下鍋翻炒，等蝦變色後撈出。再加入蔥、薑、蒜煸炒，然後加入麪包屑翻炒，最後放入炒好嘅蝦，炒勻就可以上碟。
麻油沙薑雞W：鍋入面放適量麻油，熱鍋後放入薑片，然後放入雞肉並炒至半熟。之後加入冰糖，再加入浸過雞肉嘅滾水，小火燜製25分鐘，最後放入鹽、薑末，炒勻就可以上碟。
豌豆蝦仁蒸蛋K：將蛋液加入鹽、澱粉，充分撈勻，蒸烤3分鐘。然後將蝦仁煮熟，再將豌豆下鍋煮滾，之後將豌豆同蝦一同下鍋入味，再加入鹽、水澱粉熬製粘稠成芡，最後將豌豆蝦仁倒落蒸蛋入面擺盤就得。
鹽酥雞P：將雞肉去骨切塊，然後依次放入料酒、醬油、胡椒粉、白砂糖、蒜末、五香粉、薑末，撈勻後醃製30分鐘。然後將脆漿粉加水撈勻，之後將醃好嘅雞肉用脆漿粉裹住，再裹落米粉同地瓜粉。將粘過酥脆粉嘅雞肉放落熱油入面炸至金黃後瀝乾撈出，然後撒落胡椒鹽，最後將九層塔過油，瀝乾後撈出，作為配菜擺盤就得。
小凱炒飯K：鍋入面放油加熱，倒入打散嘅兩枚雞蛋，快速翻炒成型，然後加入米飯翻炒，再加入提前備好嘅蝦仁同豌豆，最後加入適量鹽調味，炒勻就可以上碟。
豆豉鱈魚Q：豆豉打底，加入料酒、鹽、花雕酒、白砂糖，然後將豆豉放落鱈魚上，薑片放落鱈魚下，再將調好嘅醬汁均勻淋落鱈魚上，之後將鱈魚放入蒸箱，加熱10分鐘後取出。將準備好嘅醬料回鍋加熱，然後將豆豉炒香，淋落蒸熟嘅鱈魚上就得。
乾貝花旗參湯W：將乾貝同花旗參放落滾水入面，然後加入焯熟嘅半隻雞，慢火熬燉。
水煮肉片K：將辣椒、薑、蒜、花椒放落油鍋煸炒，然後加入豆瓣醬熗炒，再加入適量清水煮滾，之後加入適量鹽，再放入青菜同肉片，直到肉片全部發白就得。
鹽酥魷魚P：首先將油鍋燒熱，然後將醃過嘅魷魚圈放落鍋入面，炸至金黃後瀝乾撈出，最後撒落蔥花同胡椒粉擺盤就得。
糖醋黃瓜W：首先將黃瓜切片，然後放入白糖，撈勻，最後放入醋，撈勻就可以上碟。
珍珠奶茶P：將珍珠果用小火熬煮半個鐘後撈出，然後用清水沖洗熬煮過嘅珍珠，之後熬製黑糖，再將熬過嘅珍珠倒落黑糖入面，最後取少量珍珠放落杯入面倒落鮮奶就得。
豆豉排骨
四川冰粉K：將冰粉倒落鍋入面撈至全部溶解，放涼後即成冰粉。
紅燒鱈魚P：鍋入面放適量熱油，然後將鱈魚整齊放落鍋入面，之後加入用蒜爆香嘅油、薑片、料酒同生抽，最後加入蔥段同辣椒，中火收汁就得。
麻婆豆腐K：豆腐切塊入水，加入適量鹽，去除豆腥味，小火煮滾後撈出靜置。然後將醃過嘅肉末放落熱油入面炒碎，之後放入適量薑、蒜、辣醬爆香，再加入適量水，並加入適量鹽、糖、花椒調味，等肉湯煮滾後加入豆腐繼續煮滾，最後撒落蔥花並加入生粉勾芡就得。
薇式手抓飯W：鍋入面倒適量油燒熱，然後放入切過嘅小羊排，翻炒後加水燉至全熟。之後加入洋蔥、大蒜同胡蘿蔔，翻炒5分鐘，再放入泡過嘅米，小火慢燉35分鐘。最後依次加入鹽、葡萄乾同松子，撈勻就可以上碟。
番茄牛肉丸K：熱油，然後爆炒薑片，之後放入番茄翻炒，等番茄變軟後加入鹽、糖，再加入適量番茄汁，然後加水熬煮作為湯底，之後將牛肉丸戳孔，放入番茄湯底熬煮，等丸子全部浮起後撈出就得。
甜豌豆蝦仁P：帶殼蝦剝頭去殼，蝦仁開背去除蝦線，用紙吸走多餘嘅水分，加入少少蛋清、鹽、澱粉抓醃，然後熬製蝦湯。起鍋熱油，然後放入蝦仁，煎至7—8成熟後撈出備用。之後放入蒜、薑片、辣椒爆香，再倒入豌豆翻炒，然後倒入炸過嘅蝦仁繼續翻炒，之後倒入蝦湯，再依次加入鹽、澱粉、香油，炒勻就可以上碟。
番茄炒蛋K
香菇黃燜雞W：起鍋熱油，然後放入冰糖，小火熬製糖色，之後放入雞塊，再依次加入蒜瓣、料酒、薑片，之後倒入蠔油生抽調和汁，再放入去蒂嘅香菇，最後澆落高湯，小火燜煮就得。
紅燒肉Q：將肉放落滾水入面，煮熟後加入冷水令佢冷卻，然後將肉撈出。起鍋熱油，然後放入薑片、大料煸炒，之後放入熟肉並煸炒至變色，再依次加入老抽、水、花雕酒、辣椒同蔥段，之後放入適量紅糖，冚煲蓋燜製15分鐘後撈出，最後往油鍋入面倒落醬油，並加水稀釋，之後放入土豆，燙熟後作為配菜擺盤就得。
雞湯竹蓀W將竹蓀洗淨泡發，高湯去骨留肉，然後將竹蓀放落高湯入面，再加入捲心菜，煮熟後就可以上碟。
滷雞腿Q
芋兒雞K：雞肉入鍋煮滾去血水，然後往油鍋入面加花椒、辣椒、薑片、豆瓣醬爆香，之後加入雞肉翻炒，再加入適量水，最後加入芋頭煮10分鐘就得。
紅酒燜牛腩B：起鍋熱油，然後加入蔥段、薑片、蒜瓣、大料爆香，之後加入牛腩翻炒，最後將牛腩放落高壓鍋入面並加入紅酒燜煮就得。
紅燜鱈魚B：鍋入面放落蔬菜打底，然後用花椒、辣椒、蔥、蒜裹住，之後依次加入豆瓣醬同水，冚煲蓋燜燉就得。
椒鹽土豆排骨K
小蔥拌豆腐W
酸蘿蔔老鴨湯K
滷肉飯P：將預先整好嘅滷肉加熱，然後澆落米飯上就得。
煎餅卷大蔥O
雞湯雲吞W
肉絲炒米粉Q：洋蔥放落油入面，炸出特製蔥油後撈出。起鍋熱油，然後依次放入大蒜、肉絲、洋蔥、胡蘿蔔炒香，再依次加入特製蔥油、包菜、米粉，最後依次放入蠔油、秘製蔥油、醬油，炒勻就可以上碟。
雞蛋餡餅W
麻辣燙K：將正宗重慶鍋底下落滾水入面，然後根據口味加入牛肉丸、油豆腐、金針菇、土豆片、粉絲、寬粉、豆腐乾、蝦仁等食材，煮熟就可以上碟。
皮蛋W：將皮蛋一分為四，然後依次加入陳醋、麻油同蒜泥，撈勻就得。
玫瑰腐乳豬蹄W：將豬蹄焯水，然後加入薑片同料酒去腥，除去浮沫後撈出備用。
原版：起鍋熱油，然後依次加入薑、蒜、八角同蔥，之後放入豬蹄翻炒，最後依次加入冰糖、老抽同適量花生，熬煮30分鐘就得。
改良版：起鍋熱油，然後依次放入蔥、薑、蒜、大料爆香，再加入焯過水嘅豬蹄翻炒2分鐘，之後依次加入油炸花生米同白色腐乳，炒勻後加入老抽並翻炒至豬蹄上色後加入熱水燜煮至熟爛就得。
滑蛋蝦仁P：鮮蝦仁煎至兩面金黃後撈出備用。雞蛋打散，加入鹽、澱粉、蔥末、水、澱粉撈勻，然後將煎過嘅蝦仁倒落蛋液入面。起鍋熱油，然後將蛋液倒落鍋入面，翻炒成型就可以上碟。
辣子雞B：將雞肉去骨切塊，然後依次加入雞蛋、生抽、料酒、鹽、澱粉，撈勻令佢醃製入味。將醃過嘅雞肉放落熱油入面炸至金黃後瀝乾撈出。熱鍋冷油，然後依次加入蔥段、薑片、泡椒、乾辣椒、小米椒同蒜泥，之後倒入炸過嘅雞塊翻炒，再依次加入鹽、油炸花生米、老抽、蔥花同白糖，炒勻就可以上碟。
糖醋排骨K：起鍋熱油，然後倒入焯過水嘅排骨，之後依次加入冰糖、陳醋、生抽、料酒同薑片，收汁就可以上碟。
泡椒牛肉絲K
銀耳蓮子湯

中餐廳員工餐食譜同教學
清炒空心菜B
小蔥炒雞蛋B
王記米粉K：將滾水倒落調料碗，然後撈出煮熟嘅米粉，放落兌好嘅湯汁入面就得。
淇哥乾麪Q
韭菜盒子W：將韭菜、粉絲切碎撈勻，然後放入蛋末、櫻花蝦繼續撈勻，之後加入鹽、麻油繼續撈勻，最後擀皮、包餡，起鍋熱油，兩面煎至金黃就得。

收視率
同時段或交叉時段主要節目：
浙江衛視：《2018中國好聲音》、《真聲音》
江蘇衛視：《金曲撈之挑戰主打歌》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
排名係星期五夜晚所有綜藝節目嘅排名，並唔一定係同一時段。
52城收視資料包括廣告在內，「備註」一欄入面嘅分城資料唔包括廣告在內。
中黃蝠

中黃蝠（Scotophilus borbonicus）係一種 vesper bat，只係喺馬達加斯加同留尼汪（Réunion），由於棲息地俾人破壞，中黃蝠就列為瀕危物種。
鐵血將軍巴頓

《鐵血將軍巴頓》（Patton）係1970年一齣美國電影，由Franklin Schaffner執導，片長170分鐘，以第二次世界大戰坦克部隊將領巴頓嘅經歷為藍本。齣電影喺1971年嘅奧斯卡金像獎榮獲包括「最佳影片」在內嘅幾項殊榮。
鐵血戰士S

《鐵血戰士S》（英文：Predators）係一套2010年上畫嘅美國電影，1990年電影《鐵血戰士2》續集，「鐵血戰士系列」電影嘅第3套，由尼默安托執導，艾哲倫堡迪主演。
鐵肺

鐵肺（Iron lung）係種醫學儀器，透過氣壓改變，幫助喪失肌肉能力嘅病人可以用自己個肺呼吸。用者多數係有嚴重小兒麻痺症嘅病人。
鐵蓮花

鐵蓮花（Brass knuckles，又或者叫Knuckles、Knucks、Knuckle dusters）係一種鐵造嘅徒手搏擊指節套，個樣好似將四隻戒指連埋一齊，睇起嚟好似蓮花咁，所以叫做鐵蓮花。
用法係將佢套喺四隻手指度，去到指骨位，跟住出拳。由於鐵蓮花又細又硬嘅位可以集中啲拳力落對手度，加上佢用鐵做，所以俾佢打一嘢，輕則暈低，重則死亡，係一樣好危險嘅武器。另一方面，戴住佢來打人，手指唔使直接打落對手度，自己就無咁驚手指受傷。

香港
香港法例，任何人持有鐵蓮花，即列為「管有違禁武器」，一經定罪，最高刑罰判監三年及罰款一萬元。
鐵血戰士

鐵血戰士（Predator）原本係一齣喺1987年上映嘅電影。其後有續集、小說、遊戲同漫畫，更喺2004年同異形合作拍咗異獸戰。喺2010年嘅鐵血戰士S（Predators）出現咗三隻超級鐵血戰士。內容大致上講鐵血戰士嚟地球獵殺，但超級鐵血戰士係捉人類去佢哋星球獵殺。

Yautja
Yautja係一個高科技但文化重喺土著階段嘅外星品種。佢哋非常好戰，但唔會殺冇武器、大肚婆之類嘅人。當佢哋想攞一個人嘅頭骨而嗰個人又冇武器嘅話，佢哋會除低面具同個肩砲，之後就打埋身戰。
鐵血戰士2

《鐵血戰士2》（英文：Predator 2）係一套1990年上畫嘅美國電影，1987年電影《鐵血戰士》續集，「鐵血戰士系列」電影嘅第2套，由祖舒路華執導，丹尼葛洛佛主演。
鐵腕

鐵腕係日本電視遊戲寵物小精靈系列入面嘅其中一隻小精靈，編號066。身體顏色主要係淺藍色。
鐵處女

鐵處女或者鐵娘子（德文：Eiserne Jungfrau，英文：Iron maiden或者virgin of Nuremberg），係中世紀歐洲用嚟刑罰同拷問嘅一種刑具，但係亦都有人認為係虛構嘅產物。
中餐廳第八季節目一覽

呢份一覽表列出《中餐廳》第八季冚唪唥嘅期數。呢季節目共12期，喺2024年7月19號首播，到10月4號播完。

中餐廳餐車經營食譜同教學
酸梅湯：將調料放落調料包入面，然後將調料包清洗放落鍋入面，加清水冚煲蓋煮15分鐘後關火，最後依個人口味加適量冰糖並冷藏就得。
繽紛涼粉：喺鍋入面加2kg水，然後按照40:1嘅比例喺鍋入面加入1包50g嘅冰粉包，放入適量白糖並加入洛神花或蝶豆花瓣煮滾，之後繼續撈至變色，最後將煮好嘅冰粉分裝至碗入面，擠入適量檸檬汁撈勻，冷藏6個鐘就得。
肉包子：加入法國通用麪粉1盆，然後放入3.5袋酵粉同少量高筋麪粉，唔停用力反覆按壓麪團成型，將肉放落攪拌機入面打做肉餡，之後依次加入料酒、雞精、生抽、鹽、蔥花撈勻，最後將麪團擀做麪皮，將肉餡裹落麪皮入面，上蒸籠蒸熟就得。
南乳炸豬排：用蔥、薑、蒜、料酒、1塊南乳、2杯生抽、少量白胡椒做料汁，然後將肉放落料汁入面，用手唔停捏豬排令佢入味，最後將醃好嘅豬排裹落麪漿，落油鍋炸至金黃酥脆就得。

收視率
同時段或交叉時段主要節目：
浙江衛視：《冠軍請指教》／《嗨放派·生存實驗季》
江蘇衛視：《十天之後回到現實》／《非來不可2》
數據由酷雲數娛提供，調查範圍係智能雙向互動電視觀衆。
以上收視排名唔包括央視在內。
排名係星期五夜晚所有綜藝節目嘅排名，並唔一定係同一時段。
鳳德道

鳳德道（英文：Fung Tak Road）指香港九龍鑽石山一條車路，東面同斧山道交界，西面同沙田坳道交界。沿路嘅建築有鳳德邨、志蓮淨苑、南蓮園池、鳳德公園。
鳳德邨

鳳德邨係香港嘅一條公共屋邨，喺九龍鑽石山鳳德道111號，一共有7座樓，1991年入伙。
樓宇包括銀鳳樓、班鳳樓、紫鳳樓、黛鳳樓、硃鳳樓、碧鳳樓、雪鳳樓。

交通
港鐵觀塘綫、屯馬綫鑽石山站A1出口，行5-8分鐘。
鳳攸北街

鳳攸北街（英文：Fung Yau Street North），係香港新界元朗雞地一條路，西起鳳翔路，東接鳳攸東街，長約莫250米。條街兩邊食肆林立，畀人形容做元朗其中一條「食街」。

事件
2019年七二一元朗襲擊嗰晚，幾百個白衫人就係喺鳳攸北街吹雞集合，之後拉大隊行去元朗站行兇。期間有位廚師行過佢哋側邊只係講咗句「嘩，真係咁多白衫！」，就即刻畀白衫人亂棍圍毆。
鳳岡

鳳岡係中國貴州遵義下轄嘅一個縣，有1883平方公里咁大。
鳳崗

鳳崗係中國廣東東莞一鎮，面積83平方公里，人口2萬。
鳳慶

鳳慶係中國雲南臨滄一個縣，總面積3451平方公里，人口43萬。
亞門

亞門（英文：subphylum）係生物分類上嘅一個等級，介乎於門同綱之間。
亞里沙

亞里沙（日文：亜里沙；1989年3月2號—），係日本嘅一個前女演員。

簡歷
2011年3月由青山學院大學畢業，喺IT企業度做嘢，之後俾星探發現，2012年出道。

出演作品一覽
呢個表唔完整，歡迎加料。
亞香棒蟲草

亞香棒蟲草（學名：Cordyceps hawkesii Gray）係一種中藥，寄生喺鱗翅目昆蟲幼蟲嘅子囊菌，由蟲體同頭部生出嘅子座組成。子座從寄主頭部生出，柄白色，頂部一般灰色至灰黑色，長卵圓形至柱狀，單生，二叉分枝或成簇着生，一般8-22mm ×5-8mm，成熟時同柄嘅界限分明，無不孕頂端。
亞香棒蟲草同冬蟲夏草外形相似容易混淆，有不法商人會用嚟偽冒冬蟲夏草，但兩者嘅來源同功效等都有唔同。

形態特徵
蟲體
蟲體似蠶，長3~4cm，直徑4~5mm。
頭部紅黃色或紫黑色，體表棕黃色。
有20~30個環節，唔清晰，粗糙，腳部唔明顯，氣門點狀，黑色，刮去外層灰白色菌膜，可以見到啡色蟲體角皮。
質脆，易折斷，斷面比較平坦，黃白色。
子座
單生或2~3個，長4~8cm。
頭部短圓柱形，頂端圓鈍，長1~1.2cm，直徑3~6mm。茶褐色，柄多彎曲，直徑2~4mm，灰白色或灰黑色，具縱紋。
質脆，易折斷，斷面疏鬆或有空隙。
氣味
氣香
味微鹹（菌核）
淡（子座）

功能主治
補益肺腎，益精止血。用於肺癆，咳嗽痰血，身體虛弱，陽痿夢遺。
亞飛與亞基

亞飛與亞基（英文名：The Days of Being Dumb），又叫《咖哩辣椒2阿飛與阿基》，係1992年上映嘅喜劇港產片，由柯受良執導，梁朝偉、張學友、曾志偉、湯鎮業同袁詠儀主演。
本片係1990年《咖喱辣椒》嘅續集。
呢套戲從1992年8月6號至8月26號上映嗰陣，總共收咗九百八十萬港紙票房。
亞馬

亞馬（愛爾蘭蓋爾文：Ard Mhacha；英文：Armagh）係英國北愛爾蘭一座城，以前係瑪夏高地郡嘅首府。人口1.5萬。
亞馬喇土腰

亞馬喇土腰（又叫關閘馬路，葡萄牙文：Istmo Ferreira do Amaral）係澳門一條古舊嘅馬路，連接關閘同拱形馬路之間，長470米。由於呢條路喺蓮花山下面，所以又有人叫做蓮花莖。關閘馬路嘅葡文名「Ferreira do Amaral」係澳門總督亞馬留嘅名。

背景
關閘馬路原先只係由西江沙泥沖積而成嘅狹窄沙隄，明代之前叫塘基路。明代嗰時曾經喺蓮花莖加建石磯，所以又有人叫橫石磯，呢條路係連接澳門半島同大陸嘅重要馬路。蓮花莖上面曾經有一座起喺明萬曆二年（1574年）嘅「關閘門」，係中式嘅城樓。中式城樓係廣東香山縣設置喺度嘅官方關卡，後嚟發展成為同鬼佬分隔嘅邊界。以前嘅關閘門位置喺宜家關閘馬路中段。據《澳門圖記》入面寫：「由寨而東十五里為官閘，設把總守之，為民夷出入要隘。明制每月六開關，支給夷人米石。給迄，仍閉關。今常開，惟不許夷人闌入，他皆不禁。」可以見至到清代，關閘門已經係成日開門冇關。《廣東通誌》更寫到明，清康熙十二年（1673年）增建嘅官廳有關閘門傍，由汛兵看住。
第一次鴉片戰爭期間，英國軍隊曾經喺清道光二十年（1840年）炸過關閘，想迫中國軍隊從澳門半島撤走。但係被林則徐同關天培打贏咗。1848年，葡萄牙開始向北擴張邊界，同時起同關閘連接嘅馬路。1849年，澳門總督亞馬留喺呢度被人殺死。呢件事之後嘅發展令到中葡關係緊張，英國、美國、法國亦向中國發出反對暴行抗議書同派戰艦威脅關閘。呢嗰時候關閘汛兵被迫撤走，關閘門就即刻就被澳葡政府霸咗。1874年（清同治十三年）葡萄牙人拆咗中國起嘅關閘門，同時將關閘向北起過一座新嘅凱旋門式嘅新關閘。而新起嘅關閘門上面刻咗葡國詩人賈梅士嘅詩句，嚟將葡國打贏清政府嘅事誇大歌頌。隨著社會嘅發展，關閘馬路就隨著關閘係咁伸長。到咗宜家為止，關閘馬路同拱形馬路開始去到關閘廣場嗰忽，仍然係澳門最繁忙同重要嘅路。
呢道馬路地形係地峽，成嗰澳門得呢條街係屬於咁嘅地形。
門脇麥

門脇麥 ，係日本嘅一個女演員。

拍過嘅作品一覽
呢個表唔完整，歡迎加料。
門鉸

門鉸，又叫門單，係鉸一種，用門鉸安度門上牆度，等佢可以轉開轉閂。

文
英文門鉸叫door hinge。
門當戶對

《門當戶對》係喺1962年嘅一部粵語喜劇，由蔣偉光執導，林家聲、文蘭主演。

情節
陳香蘭俾佢阿媽軟禁住，因為想將香蘭嫁畀彭步高，香蘭唔願意要逃走。香蘭雖然被李峰架車撞倒，但休息之後就去搵佢男朋友占美，可惜占美話要分手。香蘭又再遇到李峰，之後誤會李峰舉報佢嘅行蹤，於是好嬲咁答應同步高結婚。但係秘書朱愛蓮同步高又情投意合，於是諗計撮合香蘭同李峰。
門神

門神係中國傳統上貼響門口嘅畫像，左右兩邊門都貼，叫「左右門神」。
門羅主義

門羅主義作為美國外交事務轉捩點，直到世界大戰爆發先有所改變。直到19世紀末，門羅主義被認為係定義美國基本外交政策嘅起點，亦都係維持最長嘅意識形態之一。好多美國政治人曾經引用過本聲明，例如羅斯福、甘迺迪同列根等總統。
門脇端午

門脇端午（1970年5月5號—）係日本足球員，司職中場，效力TDK。
門諾·西蒙斯

門諾·西蒙斯係一個17個省神學家、神父、教士。
門脇舞以

門脇舞以 ，係日本嘅一個女藝人同埋配音員。
黑面琵鷺

黑臉琵鷺，台灣譯做黑面琵鷺，又稱匙嘴鷺、琵琶嘴鷺。因為佢扁平如湯匙狀嘅長嘴，同中國樂器中嘅琵琶極之相似，所以有個咁嘅名；亦因為佢姿態優雅，又俾人讚做「黑面舞者」、「黑面天使」；屬鸛形目、朱鷺科、琵鷺亞科。琵鷺亞科族群喺全世界共有六種，其中以黑臉琵鷺數量最為稀少，屬全球瀕危物種類別之一。所以當黑臉琵鷺喺每年10月至遞年2月過冬時，東南亞睇雀嘅人會到處觀測同關注佢過冬狀況同統計一下。

特徵
飛緊嘅黑面琵鷺。
琵鷺都有個大大件琵琶嘴，而黑臉琵鷺生得同白琵鷺好似，不過就細隻啲，而塊面就係黑色，面板裸露，冠羽短兼蓬鬆。體長76厘米，重一公斤。繁殖期黑臉琵鷺冠羽同胸羽毛都變黃色，好顯眼。休息嗰時，個頭會躺喺係身體上[未記出處或冇根據]。佢哋大概喺 5 歲嘅時候會繁殖，有啲可以活到 9.5 年。

食啲乜
食緊嘢嘅黑面琵鷺。
泥灘濕地各種小動物，琵琶型嘅嘴有如探雷器，幫佢哋搵嘢食，相比鴴鷸類細長嘅喙，琵鷺個嘴更適合發掘淺層嘅嘢食。搵嘢食嗰時，個頭會左右搖擺[未記出處或冇根據]。
2008 年一項香港后海灣研究指出，蒼鷺同大白鷺會偷黑臉琵鷺嘅嘢食，但係黑臉琵鷺就冇乜能力搶返佢哋嘅嘢食。

生態分佈
黑面琵鷺鍾意喺泥濘水塘、湖泊或泥灘等海岸地區嘅生境中活動，經常喺水中緩慢前進，嘴往兩旁甩動以尋找食物。
黑面琵鷺喺朝鮮島嶼同遼東島嶼（大連附近嘅形人坨）繁殖。據記載冬天至台灣島及中國嘅華中華南地區江西、貴州、福建、廣東以及海南島同越南北部越冬，以前喺過菲律賓過冬。目前世界上有4,000幾隻，多數喺台灣同香港過冬。
香港：米埔濕地公園、尖鼻咀及內后海灣 。
中國大陸：據觀鳥愛好者近期提交嘅記錄，喺珠江口一帶（廣東深圳、香港、同澳門離島）、江西永修、上海崇明及福建閩江口等地有確證嘅黑臉琵鷺觀測記錄，其中廣東深圳嘅福田紅樹林，每年有約50隻左右嘅黑臉琵鷺種群過冬，上海崇明東灘可以初步確證為黑臉琵鷺嘅遷徙通道。
台灣：每年10月至遞年4、5月可以喺台南縣七股鄉附近見到。曾經喺宜蘭、關渡、大肚溪口，以及曾文溪口爾啲地方出現；曾文溪口平時約有160隻棲息。2000年嘅調查中曾經去到488隻，約佔全世界估計量嘅三分之二，2006年11月26號經台南市野鳥學會同台南縣黑面琵鷺保育學會聯合，去到最高數目之1017隻，應係當時全世界已知嘅最大族群。
註：2004年冬季，喺福建福清海灣濕地，觀鳥愛好者發現有60隻左右嘅黑臉琵鷺停留過冬（長達5個月）。
群居嘅黑面琵鷺。

繁殖同保護
「2020黑面琵鷺全球同步普查」喺1月26至27號期間嘅調查發現，全球各黑臉琵鷺度冬區共調查到4,864隻黑臉琵鷺。
2019 年 1 月 25-27日，超過 200 名志願測量員同鳥類學家喺東亞沿海地區記錄咗有史以嚟最多隻黑臉琵鷺，有 4463隻。
IUCN瀕危等級：EN C1+2b，生效年代：2003年
IUCN瀕危等級：受威脅，生效年代：1996年
中國瀕危動物紅皮書等級：瀕危，生效年代：1996年
台灣行政院農業委員會：第一類瀕臨絕種保育類野生動物，生效年代：1992年
日本喺1990 年代初期嘗試圈養繁殖，喺21隻蛋裏面成功孵出四隻。
中國國家重點保護等級：二級，生效年代：1989年
香港1976年1月23日野生動物保護條例（第170章）黑臉琵鷺被列為受保護動物。
日本環境省滅危懼IA類
喺1950 年代，黑臉琵鷺 只得返 300 隻。原因之一係朝鮮戰爭後黑臉琵鷺蛋被過度收穫。

其他別稱
台灣七股當地人因為佢個嘴扁平，似湯匙喺水中撩來撩去搵嘢食，稱之為「撓片不」、「黑面撓片不」、「黑面仔」、「黑面鳥仔」。台灣嘅宜蘭地區就叫做「飯匙鵝」。

黃（刻號J02）黃-藍有金屬環有
H01喺2002年12月9號中肉毒桿菌死咗。
黑頭髮

黑頭髮（英文：black hair）係指一個人嘅毛髮（包括頭髮同鬍鬚等）黑色素含量高，所以呈現黑色。

文化
睇埋：白雪公主
舉世聞名嘅童話故事角色白雪公主，出嗮名皮膚白得嚟又有一頭純黑色嘅頭髮。
黑馬路站

黑馬路站（英文：Blackhorse Road station）係倫敦地下鐵域多利綫同地上鐵福音樹至巴京綫嘅一個車站，位於窩咸森林區（英文：London Borough of Waltham Forest），屬第 3 收費區。呢個站目前係域多利綫最少流量嘅站。
黑體

當黑體嘅溫度降低嗰陣，黑體輻射曲線峰值會移去低啲強度同長啲波長嘅位置。
想搵第二個意思嘅話，請睇黑體 (搞清楚)。
喺熱力學入面，黑體（粵拼：hak1 tai2，英文：Black body），係一個理想化嘅物體，佢可以吸收外來冚唪唥嘅電磁輻射，但係乜嘢反射同透射都冇。隨住溫度上升，黑體所輻射出嚟嘅電磁波同光線就嗌黑體輻射（粵拼：hak1 tai2 fuk1 se6）。呢個名詞係喺1862年由古斯塔夫基荷夫所提出。

特性
處於熱平衡狀態嘅理想黑體有兩個主要特性：
佢係一種理想嘅發射器：喺每個頻率底下，佢都會發射同相同溫度底下嘅任何物體一樣多或者再多啲嘅熱輻射能量。
佢係一種漫射發射器：喺垂直於方向嘅單位面積上量度，能量係各向同性噉輻射嘅，同方向冇啦掕。
黑頸天鵝

黑頸天鵝，學名Cygnus melancoryphus，南美洲南部土生，一啲淡水同鹹淡水沼澤嘅天鵝，亦都係南美洲最大隻嘅水鳥。全世界嘅天鵝嘅共同特徵都係有一條長頸，亦係主要嘅特徵。
黑頸天鵝大部分時間會喺水邊游水，並會成日用佢條長頸，伸入水度搵食。佢哋係一夫一妻制嘅，而且會同仔女一齊生活，直至下一個繁殖季節為止。因為佢哋對腳好短，行動嗰陣非常唔方便，幼鳥出世初期會騎喺父母嘅背脊度生活。
黑風洞

黑風洞（馬來話：Batumalai Sri Subramaniar Swamy Devasthanam、Batu Caves，淡米爾文：பத்து மலை）係馬來西亞一個擁有一系列洞穴同寺廟嘅石灰岩山丘，喺吉隆坡北面大約13公里嘅雪蘭莪州鵝嘜縣。佢係印度以外出名嘅印度教聖地之一，祭拜室建陀，並且係馬來西亞大寶森節慶典嘅重鎮。
佢個名「Batu」嚟自山丘側邊嘅巴都河，此外黑風洞亦係當地嘅村名。
兵庫縣

兵庫縣係日本本州嘅其中一個縣，喺日本嘅西部。
佢嘅首府係神戶市。
兵藤慎剛

兵藤慎剛（1985年7月29號—）係日本足球員，司職中場，效力北海道札幌岡薩多。
兵部

兵部係負責一國軍事嘅部門，係古時中國等地六部之一，由隋朝開始，直到大清尾葉。後尾演成軍部或者國防部。
兵加腸

兵加腸（英文：Bangers）係種英國式嘅肉腸，多數用豬肉整，亦有用羊肉或者牛肉整，傳統上會同薯茸一齊食。
兵動昭弘

兵動昭弘（粵拼：bing1 dung6 ciu1 wang4；日文：兵働 昭弘(Hyōdō Akihiro)；1982年5月12號—）係日本足球員，關東地方千葉縣白井市人，司職中場，效力甲府風林。
兵藤真子

兵藤真子 ，係日本嘅一個女藝人同埋配音員。
井村屋穗乃香

井村屋穗乃香 ，係日本嘅一個女藝人同埋配音員。
井氏

井（粵拼：zeng2）係唐人姓氏，喺《百家姓》裏頭排第217位。
呢篇井氏係同姓氏有關嘅楔位文章，重未寫完嘅。麻煩你幫手充實佢。
井波靖奈

井波靖奈（1992年6月25號—）係日本足球員，司職中場，效力過廣島三箭，長崎成功丸，及磐田山葉。
井澤惇

井澤惇（1989年7月23號—）係日本足球員，司職中場，效力德島漩渦。
井澤美香子

井澤美香子 ，係日本嘅一個女藝人同埋配音員。
井欄樹

井欄樹（粵拼：zeng2 laan4 syu6，英文：Tseng Lan Shue）係香港新界西貢區嘅一個地方，位置喺將軍澳西北、飛鵝山東南同埋大上托隔離嘅清水灣道沿線一帶，九龍觀塘區四順及安達臣道以東，壁屋同埋白石窩以西。喺1866年，「井欄樹」呢個名已經喺英國人出版嘅地圖裡面出現。井欄樹喺1960年代被旅行人士稱之為「小夏威夷」。

井欄樹村
井欄樹村係坑口鄉轄下一條村，係井欄樹嘅主要聚居地，村民多為客家人，全盛時達二千幾人，以「邱」或「丘」姓為主。村民話呢條村始建於清朝雍正年間，而村內現存嘅邱氏祠堂就顯示喺清代道光九年（1829年）建立。井欄樹村嘅村名係因為「地形似井而樹木茂盛」而得來。
2011年12月中（農曆十一月），條村嘅邱氏井溪雲龍堂舉辦三十年一次嘅井欄樹安龍清醮以祈求村運亨隆。每三十年舉行安龍清醮，隨咗周期比較長，唔易重覆參與外，同昔日客家喃嘸師傅主持嘅儀式，包括男扮女裝作法事、上刀梯同埋唱歌等（可參考《西貢歷史與風物》中第120頁嘅介紹），喺香港傳統圍村比較少見，所以特別吸引大家注意。呢屆安龍清醮由於已難搵到本地客家喃嘸，故此轉由傳統圍頭師傅負責宗教科儀，所以儀式同其他太平清醮差唔多，不過呢個安龍儀式，仍然有佢嘅特色，一連五日嘅醮會活動，由攞水至酬神，依然係好熱鬧。
井林章

井林章（1990年9月5號—）係日本足球員，司職後衞，效力東京綠茵。
亞歷山大港

亞歷山大港（阿拉伯文：الإسكندريه‎）係埃及響地中海海岸嘅一個港口，亦係埃及最重要嘅海港，埃及第二大城市同亞歷山大省省會。亞歷山大港係按照亞歷山大大帝個名而改嘅，佢曾經係托勒密王朝嘅首都。
維基同享有多媒體嘅嘢： 亞歷山大港
亞歷山大菲格雷多

亞歷山大菲格雷多 (Alexandre Figueiredo，又譯菲格賴多; 1958年3月23號—) 係巴西老師、農學家、生意人同政治人，喺巴西塞阿拉州嘅索布拉爾出世，法律系畢業。1986年至1995年做塞阿拉州立法會議員，1995年做塞阿拉州審計法院輔導員。
亞歷山大島

亞歷山大島，又叫亞歷山大一世島，係南極洲最大嘅島，喺別林斯高晉海，面積有49,070平方公里。個名係紀念俄羅斯帝國沙皇亞歷山大一世。
亞歷山大大帝 (紀錄片)

《亞歷山大大帝》（德文：Terra X: Alexander der Große；法文：Alexandre le Grand : de l’histoire au mythe）係德國電視二台旗下嘅電視節目「Terra X（德文：Terra X）」、德法公共電視台（英文：Arte）及奧地利廣播集團（英文：ORF (broadcaster)）合製嘅一套紀錄片，全輯節目一共2集。2014年10月25號喺德法公共電視台以一套90分鐘嘅電影形式首播，聽日起於德國電視二台以雙集迷你劇嘅形式重播。除德、法文版之外，本片亦有英文同西班牙文配音加字幕版。
亞歷山大燈塔

亞歷山大燈塔係古代世界七大奇蹟之一。佢係一座喺埃及亞歷山大港嘅燈塔，喺公元前280年起嘅，但座燈塔喺1303年或者1323年因為地震而破壞咗。
亞歷山大省

亞歷山大省（阿拉伯文：محافظة الإسكندرية‎），係埃及嘅一個省，喺埃及北面近住尼羅河三角洲嗰到，佢嘅北面係地中海。面積2,300平方公里，2006年嗰陣有4,110,015個人喺度住。首府係亞歷山大港。
亞歷山大諾斯

亞歷山大諾斯（英文：Alexander Knox，1907年1月16號—1995年4月25號）係加拿大一個男演員、編劇、舞台劇演員同電影演員，1928年出道。
馬來西亞伊斯蘭銀行

馬來西亞伊斯蘭銀行，係馬來西亞一間伊斯蘭銀行，1983年創立，總部喺吉隆坡。
馬來西亞國家博物館

馬來西亞國家博物館（馬來話：Muzium Negara）係一座集馬來西亞歷史同文化遺產嘅博物館，喺馬來西亞吉隆坡白沙羅路，附近有湖濱公園。博物館喺1963年8月31號對外開放，建築設計係由吉打州（Balai Besar 建築設計）同Palatial結構，涵蓋咗傳統馬來同現代元素。
國家博物館嘅牆面裝飾描繪咗馬來西亞歷史
馬來西亞國家博物館一共有3層，有109.7米（359呎11吋），闊15.1米（49呎半），中心點高37.6米（123呎4吋）。博物館設有四個主要有關民族學同自然歷史展館。展覽內容主要係有關文化事跡，例如婚禮、節日、服飾、傳統武器、樂器、藝術同手藝品、陶瓷同埋動植物群。

歷史
舊雪蘭莪博物館
國家博物館起喺原雪蘭莪博物館原址上。佢係由英國同雪蘭莪政府喺1896年成立馬來亞聯邦後喺1898年起嘅。1945年3月10號，喺第二次世界大戰期間，博物館嘅右翼畀同盟國US B-29 bombers摧毀。博物館藏品之後搬到太平霹靂州博物館。
第二次世界大戰後，雪蘭莪博物館嘅左翼仍然用作歷史古蹟。喺馬來亞花臨獨立時，首相東姑阿都拉曼提出起一座博物館嘅諗法，呢間博物館收藏住馬國歷史同文化瑰寶以及動植物標本。舊嘅博物館建築已被完全拆除，讓路畀新博物館。
工程喺1959年開始，1963年完成。國家博物館喺1963年8月31號由Tuanku Syed Putra ibni Almarhum Syed Hassan Jamalullail（第三任Yang di-Pertuan Agong）正式開放。
1982年，配合馬來亞獨立25週年而舉辦嘅展覽會喺呢度搞。時任馬來西亞首相馬哈迪喺8月23號開幕致詞時表示，獨立嘅意義架睇到不單止係國家嘅財富，重要嘅係撐國家同民族嘅尊嚴。呢項展覽會由首相署主辦，目的係幫助國人銘記歷史，培養愛國情操。
1996年4月4號，根據169/1976年《古物法案》，呢幢建築被刊登喺憲報上，作為歷史遺蹟同古蹟。

建築
喺8至9世紀Bidor發現嘅觀世音菩薩
主展館
由建築師何國鎬設計嘅博物館得到Malay royal palaces 同 vernacular Malay architecture欣賞。呢個設計包含納展覽同活動空間。入口處放咗大型馬賽克壁畫描述馬國嘅歷史同文化。主樓中間位置放咗特色瓷磚，呢啲瓷磚係巴基斯坦政府送嘅禮物。另外，教科文組織有世界各地博物館嘅專家，仲促進諮詢服務。
博物館展品主要展示當地歷史、文化同傳統，有畫同手工藝、經濟活動、當地嘅植物同動物、武器同埋貨幣。
博物館設有各種展覽館，每個展覽館都有自己嘅主題。
地下展示馬來半島嘅地理同自然歷史，由石器時代開始，到青銅時代、鐵器時代、興都-佛教王國到馬六甲嘅伊斯蘭蘇丹國。
二樓專門介紹馬來西亞殖民地歷史一直去到馬來西亞獨立。入面有馬來統治者嘅冠冕複製品。

中間大廳
中間大廳嘅地板裝飾住巴基斯坦藍色幾何形狀嘅馬賽克瓷磚，大廳嘅天花板上有錯綜複雜嘅面板雕刻。中間大廳設有臨時展覽，大廳會定期舉辦特別展覽，以提高馬國多元文化同遺跡嘅認識。另外，亦會間中舉辦外國主題展覽。
以前喺呢個大廳舉行嘅展覽包括「伊斯蘭文明」（The Islamic Civilization）、「我們嘅國王」（Our King）、「花草世界」（The World of Flowers）、「榴蓮果王」（Durian King of Fruits）、「沙撈越面具」（Masks from Sarawak）、「世界貨幣」（World Currency）、「伊斯蘭邊界」（American Frontiers）、「美國邊界」（American Frontiers）同埋「荷蘭宗教建築」（Religious Architecture from the Netherlands）。
博物館着重馬來世界，其中好大一部分資金係由建立國陣嘅政黨之一–馬來民族聯合組織（UMNO）。不過幾乎無提及馬來亞華人協會（MCA）同Malayan Indian Congress（MIC）嘅參與，呢三個組織都合作過實現喺1957年8月31號馬來亞獨立。

地下
傳統卡車
其他展覽館包括國家體育展館同自然歷史展館。
喺呢座博物館大樓周邊，有一啲有關馬來西亞以前同依家嘅運輸展覽。其中一個展覽係馬六甲布洛克手推車，幾乎類似早期嘅美國馬車。英國Kitson＆Co生產嘅蒸汽機車喺1921年投入使用，直到1969年停止營運。佢覆蓋咗150萬軌道哩數；挖泥船，類似喺天然或者人工湖上嘅浮動工廠。展出嘅仲有古董車同私家車，其中包括早期1.3毫升嘅Proton Saga，佢係1985年7月9號推出嘅第一款國產車。
國家博物館仲會定期舉辦主題展覽，介紹指定生活同世界文化方面。

Istana Satu
Istana Satu
博物館嘅另一個景點係古老登嘉樓木宮殿 Istana Satu。佢由登嘉樓蘇丹扎納爾·阿比丁三世喺1884年喺瓜拉登嘉樓嘅哥打艾斯塔納·馬齊亞（Kota Istana Maziah）大院入面建立。呢個建築係登嘉樓馬來傳統建築，佢特色叫「十二柱之屋」。所用嘅木材係cengal。1974年4月，第一宮殿被豎立喺國家博物館範圍入面。
馬來人嘅精湛工藝喺宮殿中得到證明，佢精美嘅木做屋有助喺熱帶地區保持房屋內部涼爽。另外，亦有複雜精細嘅木雕刻喺門同窗度。
喺Istana Satu側近係兩個keliriengs或者嵌入式嘅柱。Kelirieng係由大型硬木樹乾製成，由頂部到底部進行雕刻。掩蓋嘅邊緣位置係畀奴隸同跟隨者嘅屍體使用空間，頂部放置一啲的酋長骨頭嘅罐。

Orang Asli 手工藝博物館
Orang Asli手工藝博物館展示住佢哋嘅藝術品同手工藝品，呢班原居民主要住喺馬來西亞半島鄉村地區。博物館講解馬來西亞一共有18個唔同嘅Orang Asli部落，主要分成3個主要群組，佢哋係the Negrito、the Senai同埋the Proto Malay。佢哋嘅手工藝品，特別係由Mah Meri同Jah Hut部落做嘅木雕製品，包括面具同圖形，受到收藏家嘅高度評價。

馬來西亞博物館義工 (Museum Volunteer Malaysia)，MVM)
喺2007年，喺國家博物館部門支持下，住喺大吉隆坡地區嘅文化同歷史愛好者得到建立咗一群博物館義工導遊，去滿足越嚟越多嘅外國遊客到博物館。大約20至100名唔同國籍義工以英語、日語、韓語、法語進行導賞團。另外，又成立咗一個服務馬來西亞遊客嘅小組，主要喺周末開展活動。
除咗導賞團活動之外，SMM仲喺學校積極推廣馬來西亞文化同歷史遺產，並組織遊覽團參觀吉隆坡同馬來西亞其他地方，例如江沙同喬治市，Kuala Gandah Elephant Sanctuary ，Royal Selangor in Setapak 同慶祝 the Hari Moyang 喺 Hma' Meri Orang Asli village in Pulau Carey。呢個小組仲會舉辦有關馬來西亞文化同歷史嘅講座同唔同種類課程。
喺2009年，MVM同國家博物館合作舉辦「Jom Main」展覽，展示馬來西亞細路玩嘅傳統遊戲。

交通
Muzium Negara 站喺博物館後面，所以個MRT站叫 Muzium Negara。另外，亦可以通過一條200米（660英尺） 長嘅地低行人通道去吉隆坡中央車站。
馬來西亞半島東海岸

東海岸係馬來西亞半島一個地區。呢個地區發展末有半島西部咁發達，主要以馬來傳統文化為主。

交通
東海岸線又叫(金馬士－道北鐵路即金道鐵路），係一條由馬來亞鐵道營運嘅鐵路幹線，呢條鐵路起自同西海岸鐵路線接軌東金馬士，途經吉蘭丹、彭亨、森美蘭等三個州屬，穿過馬來西亞半島中部併到達馬泰邊境嘅道北，全長528公里。
東海岸大道係一條主要高速公路，係吉隆坡－加叻大道嘅一條分支道路。東海岸大道西端始於彭亨州加叻，東端終點喺登嘉樓州首府瓜拉登嘉樓，全長358公里，橫貫彭亨同登嘉樓兩州。駕駛者由吉隆坡去東海岸嘅時間亦因此而大幅縮短。